title: Sklep Sveta (EU) 2019/1332 z dne 25. junija 2019 o podpisu, v imenu Unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Gambijo ter Protokola o izvajanju navedenega sporazuma o partnerstvu

text:
                  8.8.2019

                  SL

                  Uradni list Evropske unije

                  L 208/1

         SKLEP SVETA (EU) 2019/1332
         z dne 25. junija 2019
         o podpisu, v imenu Unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Gambijo ter Protokola o izvajanju navedenega sporazuma o partnerstvu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju priporočila Komisije in sklepa Sveta o odobritvi začetka pogajanj,
         ob upoštevanju naslednjega:

                     (1)

                     Komisija je v imenu Unije s pogajanji sklenila Sporazum o partnerstvu o trajnostnem ribištvu med Evropsko unijo in Republiko Gambijo (v nadaljnjem besedilu: Sporazum o partnerstvu) ter Protokol o izvajanju Sporazuma o partnerstvu (v nadaljnjem besedilu: Protokol). Sporazum o partnerstvu in Protokol sta bila parafirana 19. oktobra 2018.

                     (2)

                     Sporazum o partnerstvu razveljavlja Sporazum o ribolovu v gambijskih vodah med Evropsko gospodarsko skupnostjo in vlado Republike Gambije (1), ki je začel veljati 2. junija 1987.

                     (3)

                     Cilj Protokola je Uniji in Gambiji omogočiti tesnejše sodelovanje pri spodbujanju trajnostne ribiške politike in odgovornega izkoriščanja ribolovnih virov v gambijskih vodah.

                     (4)

                     Zato bi bilo treba Sporazum o partnerstvu in Protokol podpisati. Da bi se zagotovil čim prejšnji začetek ribolovnih dejavnosti plovil Unije, bi bilo treba Sporazum o partnerstvu in Protokol začasno uporabljati od njunega podpisa do zaključka postopkov, potrebnih za začetek njune veljavnosti –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o partnerstvu o trajnostnem ribištvu med Evropsko unijo in Republiko Gambijo ter Protokola o izvajanju Sporazuma o partnerstvu o trajnostnem ribištvu med Evropsko unijo in Republiko Gambijo se odobri s pridržkom njune sklenitve.
            Besedili Sporazuma o partnerstvu in Protokola sta priloženi temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma o partnerstvu in Protokola v imenu Unije.

            Člen 3
            Sporazum o partnerstvu se v skladu s členom 14 Sporazuma o partnerstvu začasno uporablja od podpisa Sporazuma o partnerstvu do zaključka postopkov, potrebnih za njegovo sklenitev (2).

            Člen 4
            Protokol se v skladu s členom 13 Protokola začasno uporablja od podpisa Protokola do zaključka postopkov, potrebnih za njegovo sklenitev (3).

            Člen 5
            Ta sklep začne veljati na dan sprejetja.

            V Luxembourgu, 25. junija 2019

                  Za Svet

                  Predsednik

               A. ANTON

            (1)  UL L 146, 6.6.1987, str. 3.

            (2)  Generalni sekretariat Sveta v Uradnem listu Evropske unije objavi datum, od katerega se Sporazum o partnerstvu začasno uporablja.

            (3)  Generalni sekretariat Sveta v Uradnem listu Evropske unije objavi datum, od katerega se Protokol začasno uporablja.


title: Sklep Evropske centralne banke (EU) 2019/1376 z dne 23. julija 2019 o prenosu pooblastila za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/23)

text:
                  28.8.2019

                  SL

                  Uradni list Evropske unije

                  L 224/1

         SKLEP EVROPSKE CENTRALNE BANKE (EU) 2019/1376
         z dne 23. julija 2019
         o prenosu pooblastila za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/23)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) ter zlasti člena 4(1)(a), (b), (c) in (d) in členov 4(3), 6(4), 14(3), 14(5), 15(3) in 17(1) Uredbe,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (2) ter zlasti člena 4 Sklepa,
         ob upoštevanju naslednjega:

                     (1)

                     V okviru člena 6 Uredbe (EU) št. 1024/2013 je Evropska centralna banka (ECB) izključno pristojna za izvajanje nadzora kreditnih institucij s ciljem, da se zagotovi skladna uporaba nadzornih standardov, spodbuja finančna stabilnost in zagotovijo enaki konkurenčni pogoji.

                     (2)

                     ECB je v skladu s členom 4(1)(a) Uredbe (EU) št. 1024/2013 izključno pristojna za odvzem dovoljenj kreditnim institucijam s sedežem v sodelujočih državah članicah.

                     (3)

                     V skladu s členom 4(1)(c) Uredbe (EU) št. 1024/2013 je ECB izključno pristojna za ocenjevanje priglasitev pridobitve in odsvojitve kvalificiranega deleža v kreditnih institucijah, razen v primeru reševanja bank.

                     (4)

                     V skladu s členom 4(1)(b) Uredbe (EU) št. 1024/2013 je ECB izključno pristojna, da za namene bonitetnega nadzora izvaja naloge, za katere je v skladu z upoštevnim pravom Unije zadolžen pristojni organ matične države članice, če gre za pomembne kreditne institucije s sedežem v sodelujoči državi članici, ki želijo ustanoviti podružnico ali opravljati čezmejne storitve v nesodelujoči državi članici. Poleg tega mora po členu 17(1) Uredbe (EU) št. 1024/2013 ter členu 11(1) in (3) Uredbe (EU) št. 468/2014 Evropske centralne banke (ECB/2014/17) (3) kateri koli pomemben nadzorovani subjekt, ki želi ustanoviti podružnico na ozemlju druge sodelujoče države članice, o svoji nameri uradno obvestiti pristojni nacionalni organ sodelujoče države članice, v kateri ima pomemben nadzorovani subjekt glavno upravo. Po členu 11(3) Uredbe (EU) št. 468/2014 (ECB/2014/17) se v primeru, če ECB v dveh mesecih od prejema navedenega uradnega obvestila ne sprejme nasprotne odločitve, podružnica lahko ustanovi in začne opravljati svoje dejavnosti.

                     (5)

                     V skladu s členom 4(1)(b) in (d) Uredbe (EU) št. 1024/2013 v povezavi s členom 34(1)(d) Direktive 2013/36/EU Evropskega parlamenta in Sveta (4) je ECB izključno pristojna za izvajanje naloge, za katero je v skladu z upoštevnim pravom Unije zadolžen pristojni organ matične države članice, in sicer za izdajanje soglasja (pomembni) kreditni instituciji, ki je podala javno izjavo, da je solidarno odgovorna za obveznosti, ki jih je prevzela njena podrejena finančna institucija, ki namerava opravljati dejavnosti iz Priloge I k Direktivi 2013/36/EU v sodelujoči državi članici ali drugi državi članici, bodisi z ustanovitvijo podružnice bodisi z neposrednim opravljanjem storitev.

                     (6)

                     ECB mora kot pristojni organ vsako leto sprejeti veliko odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam. Da se olajša postopek odločanja, je treba sprejeti sklep o prenosu pooblastil v zvezi s sprejemanjem takih odločitev, ki jih mora ECB redno sprejemati in pri katerih je prosta presoja omejena. Sodišče Evropske unije je potrdilo, da je prenos pooblastil potreben za to, da se instituciji, ki mora sprejeti veliko odločitev, omogoči opravljanje njenih nalog. Podobno je potrdilo, da je nujnost zagotavljanja sposobnosti delovanja organa odločanja načelo, ki ga vsebuje vsak institucionalni sistem (5).

                     (7)

                     Prenos pooblastil za odločanje bi moral biti omejen in sorazmeren, obseg prenosa pooblastil pa bi moral biti jasno opredeljen.

                     (8)

                     Sklep (EU) 2017/933 (ECB/2016/40) določa postopek, ki ga je treba uporabiti pri sprejemanju sklepov o prenosu pooblastil v zvezi z nadzorom, in določa, na katere osebe se lahko pooblastila za odločanje prenesejo. Navedeni sklep ne vpliva na izvajanje nadzorniških nalog ECB in ne posega v pristojnost Nadzornega odbora, da Svetu ECB predlaga dokončne osnutke odločitev.

                     (9)

                     Kadar merila za sprejetje delegiranega sklepa, kakor so določena v tem sklepu, niso izpolnjena, bi bilo treba odločitve sprejeti v skladu s postopkom z neugovarjanjem, ki je določen v členu 26(8) Uredbe (EU) št. 1024/2013 in podrobneje v členu 13g Sklepa ECB/2004/2 (6). Postopek z neugovarjanjem bi bilo treba prav tako uporabiti, če imajo vodje delovnih enot zaradi zapletenosti ocene pomisleke glede tega, ali so izpolnjena ocenjevalna merila.

                     (10)

                     Nadzorniške odločitve ECB so lahko predmet upravnega pregleda v skladu s členom 24 Uredbe (EU) št. 1024/2013 in Sklepom ECB/2014/16 (7). V primeru takega upravnega pregleda bi moral Nadzorni odbor upoštevati mnenje Upravnega odbora za pregled in predložiti nov osnutek odločitve Svetu ECB za sprejetje po postopku z neugovarjanjem –

               SPREJEL NASLEDNJI SKLEP:

            Člen 1
            Opredelitev pojmov
            V tem sklepu se uporabljajo naslednje opredelitve pojmov:

                        (1)

                        „odločitev o čezmejnem opravljanju storitev“ pomeni odločitev ECB o ustanovitvi podružnice pomembnega nadzorovanega subjekta v sodelujoči državi članici ali drugi državi članici na podlagi določb nacionalnega prava, s katerimi se prenaša člen 35(3) Direktive 2013/36/EU, v povezavi s členom 17(1) Uredbe (EU) št. 1024/2013 ter členoma 11 in 17 Uredbe (EU) št. 468/2014 (ECB/2014/17).
                        Pojem „odločitev o čezmejnem opravljanju storitev“ v tem sklepu vključuje tudi odločitev ECB v skladu z določbami nacionalnega prava, s katerimi se prenaša člen 34(1)(d) Direktive 2013/36/EU, s katero se izdaja soglasje k javni izjavi nadrejene osebe ali oseb, da so solidarno odgovorne za obveznosti, ki jih je prevzela njihova podrejena finančna institucija, ki namerava opravljati dejavnosti iz Priloge I k Direktivi 2013/36/EU v sodelujoči državi članici ali drugi državi članici, bodisi z ustanovitvijo podružnice bodisi z neposrednim opravljanjem storitev;

                        (2)

                        „podružnica“ pomeni podružnico, kakor je opredeljena v točki (17) člena 4(1) Uredbe (EU) št. 575/2013 Evropskega parlamenta in Sveta (8);

                        (3)

                        „odločitev o kvalificiranih deležih“ pomeni odločitev ECB o pridobitvi kvalificiranih deležev v nadzorovanem subjektu (ciljnem subjektu) na podlagi določb nacionalnega prava, s katerimi se prenaša člen 22 Direktive 2013/36/EU, v povezavi s členom 15 Uredbe (EU) št. 1024/2013;

                        (4)

                        „kreditna institucija“ pomeni kreditno institucijo, kakor je opredeljena v točki (1) člena 4(1) Uredbe (EU) št. 575/2013;

                        (5)

                        „odločitev o odvzemu dovoljenja“ pomeni odločitev ECB o odvzemu dovoljenja za opravljanje dejavnosti kot kreditna institucija na podlagi določb nacionalnega prava, s katerimi se prenaša člen 18 Direktive 2013/36/EU, v povezavi s členom 14(5) Uredbe (EU) št. 1024/2013;

                        (6)

                        „sklep o prenosu pooblastil“ in „delegirani sklep“ imata enak pomen kot v točki 2 oziroma točki 4 člena 3 Sklepa (EU) 2017/933 (ECB/2016/40);

                        (7)

                        „vodje delovnih enot“ pomeni vodje delovnih enot v ECB, na katere se prenese pooblastilo za sprejetje odločitev o čezmejnem opravljanju storitev, kvalificiranih deležih in odvzemu dovoljenja;

                        (8)

                        „postopek z neugovarjanjem“ pomeni postopek, ki je določen v členu 26(8) Uredbe (EU) št. 1024/2013 in podrobneje v členu 13g Sklepa ECB/2004/2;

                        (9)

                        „negativna odločitev“ pomeni odločitev, da se dovoljenje, ki ga zahteva vložnik, ne izda ali se ne izda v celoti, in vključuje negativne odločitve na podlagi člena 34(1)(d) in člena 35(3) Direktive 2013/36/EU. Odločitev z dodatnimi določbami, kot so pogoji ali obveznosti, se šteje za negativno odločitev, razen če te dodatne določbe: (a) zagotavljajo, da vložnik izpolnjuje ustrezne pravne zahteve iz členov 4(2) in 5(2) ter člena 6(3) in (4), in so bile pisno dogovorjene ali (b) zgolj ponavljajo obstoječo zahtevo ali več obstoječih zahtev, ki jih mora vložnik izpolniti v skladu z določbami iz členov 4(2) in 5(2) ter člena 6(3) in (4), ali zahtevajo predložitev informacij o izpolnjevanju take zahteve ali več takih zahtev;

                        (10)

                        „pomemben nadzorovani subjekt“ pomeni pomemben nadzorovani subjekt, kakor je opredeljen v točki 16 člena 2 Uredbe (EU) št. 468/2014 (ECB/2014/17);

                        (11)

                        „nadzorovani subjekt“ pomeni nadzorovani subjekt, kakor je opredeljen v točki 20 člena 2 Uredbe (EU) št. 468/2014 (ECB/2014/17);

                        (12)

                        „skupina“ pomeni skupino podjetij, ki jo sestavljajo nadrejena oseba in njene podrejene družbe, ali skupino podjetij, ki so med seboj povezana v smislu člena 22 Direktive 2013/34/EU Evropskega parlamenta in Sveta (9), vključno s katero koli podskupino;

                        (13)

                        „pristojni nacionalni organ“ pomeni pristojni nacionalni organ, kakor je opredeljen v točki 2 člena 2 Uredbe (EU) št. 1024/2013;

                        (14)

                        „vodnik ECB“ pomeni dokument, ki ga sprejme Svet ECB na predlog Nadzornega odbora in se objavi na spletni strani ECB ter določa usmeritve glede pravnih zahtev, kakor jih razume ECB.

            Člen 2
            Vsebina in področje uporabe

               1.   Ta sklep določa merila za prenos pooblastil za sprejetje odločitev o čezmejnem opravljanju storitev, kvalificiranih deležih in odvzemu dovoljenja na vodje delovnih enot v ECB.

               2.   Prenos pooblastil za odločanje ne posega v nadzorniško oceno, ki se opravi za namene sprejetja odločitev o čezmejnem opravljanju storitev, kvalificiranih deležih in odvzemu dovoljenja.

            Člen 3
            Prenos pooblastila za sprejetje odločitev o čezmejnem opravljanju storitev, kvalificiranih deležih in odvzemu dovoljenja

               1.   Svet ECB v skladu s členom 4 Sklepa (EU) 2017/933 (ECB/2016/40) prenaša na vodje delovnih enot v ECB, ki jih imenuje Izvršilni odbor v skladu s členom 5 navedenega sklepa, pooblastilo za sprejetje odločitev o čezmejnem opravljanju storitev, kvalificiranih deležih in odvzemu dovoljenja.

               2.   Odločitve o čezmejnem opravljanju storitev, kvalificiranih deležih in odvzemu dovoljenja se sprejmejo v obliki delegiranega sklepa, če so izpolnjena ustrezna merila za sprejetje delegiranih sklepov, določena v členih 4, 5 in 6.

               3.   Odločitve o čezmejnem opravljanju storitev, kvalificiranih deležih in odvzemu dovoljenja se ne sprejmejo v obliki delegiranega sklepa, če je treba zaradi zapletenosti ocene odločitve sprejeti po postopku z neugovarjanjem.

               4.   Prenos pooblastil za odločanje velja za sprejetje nadzorniških odločitev in za odobritev pozitivnih ocen ECB, kadar ni potrebna nadzorniška odločitev.

               5.   Negativne odločitve o čezmejnem opravljanju storitev, kvalificiranih deležih in odvzemu dovoljenja se ne sprejmejo v obliki delegiranega sklepa.

               6.   Če se odločitev o čezmejnem opravljanju storitev, kvalificiranih deležih ali odvzemu dovoljenja ne more sprejeti v obliki delegiranega sklepa, se sprejme v skladu s postopkom z neugovarjanjem.

            Člen 4
            Merila za sprejetje delegiranih sklepov o kvalificiranih deležih

               1.   Odločitve o kvalificiranih deležih se sprejmejo v obliki delegiranega sklepa, če je izpolnjeno katero od naslednjih meril:

                           (a)

                           pridobitev kvalificiranega deleža je posledica tega, da se doda ali odstrani vmesna raven v strukturi skupine pridobitelja;

                           (b)

                           pridobitev kvalificiranega deleža je posledica premika lastništva ciljne družbe z ene holdinške družbe na drugo holdinško družbo v isti skupini;

                           (c)

                           pridobitev kvalificiranega deleža je posledica povečanja obstoječega kvalificiranega deleža, razen če je od zadnje ocene prišlo do pomembnih sprememb, ki vplivajo na najmanj eno ocenjevalno merilo, ali pridobitelj prevzame obvladovanje ciljne družbe.

               2.   Ocena pridobitve kvalificiranih deležev se opravi v skladu s členom 23 Direktive 2013/36/EU, kakor je prenesen v nacionalno pravo, pri tem pa se upoštevajo tudi vsi veljavni vodniki ECB in podobni akti, ki jih lahko izda ECB, ter smernice evropskih nadzornih organov (10).

            Člen 5
            Merila za sprejetje delegiranih sklepov o odvzemu dovoljenja

               1.   Odločitve o odvzemu dovoljenja se lahko sprejmejo v obliki delegiranega sklepa, če so izpolnjena naslednja merila:

                           (a)

                           odločitev se sprejme na zahtevo nadzorovanega subjekta ali zaradi združitve, zaradi katere nadzorovani subjekt preneha obstajati;

                           (b)

                           po začetku učinkovanja odvzema dovoljenja pri nadzorovanem subjektu ni več nobenih vlog, sprejetih od javnosti;

                           (c)

                           odvzem dovoljenja je povezan z reorganizacijo v skupini.

               2.   Ocena odvzema dovoljenja se opravi v skladu s členom 18 Direktive 2013/36/EU, kakor je prenesen v nacionalno pravo, pri tem pa se upoštevajo tudi vsi veljavni vodniki ECB in podobni akti, ki jih lahko izda ECB.

            Člen 6
            Merila za sprejetje delegiranih sklepov o čezmejnem opravljanju storitev

               1.   Odločitve o čezmejnem opravljanju storitev na podlagi člena 11 in člena 17(1) Uredbe (EU) št. 468/2014 (ECB/2014/17) glede ustanovitve podružnice pomembnega nadzorovanega subjekta se lahko sprejmejo v obliki delegiranega sklepa, če skupna sredstva podružnice, ocenjena v poslovnem načrtu, ne presegajo 10 % skupnih sredstev pomembnega nadzorovanega subjekta.

               2.   Odločitve o čezmejnem opravljanju storitev na podlagi nacionalnega prava, s katerim se prenaša člen 34(1)(d) Direktive 2013/36/EU, s katerimi se izdaja soglasje k javni izjavi nadrejene osebe ali oseb, da so solidarno odgovorne za obveznosti, ki jih je prevzela njihova podrejena finančna institucija, se lahko sprejmejo v obliki delegiranega sklepa, če načrtovana odgovornost nadrejene osebe, ki je prevzela odgovornost, v skladu s poslovnim načrtom dejavnosti, ki se opravljajo na podlagi odločitve o čezmejnem opravljanju storitev, ne presega 10 % skupnih sredstev nadrejene osebe na individualni ravni.

               3.   Ocena zahtev za odločitve o čezmejnem opravljanju storitev na podlagi člena 11 in člena 17(1) Uredbe (EU) št. 468/2014 (ECB/2014/17) se opravi v skladu z ustreznimi določbami nacionalnega prava, s katerimi se prenaša člen 35(3) Direktive 2013/36/EU, pri tem pa se upoštevajo tudi vsi veljavni vodniki ECB in podobni akti, ki jih lahko izda ECB.

               4.   Ocena zahtev za odločitve o čezmejnem opravljanju storitev na podlagi nacionalnega prava, s katerim se prenaša člen 34(1)(d) Direktive 2013/36/EU, se opravi v skladu z ustreznimi določbami nacionalnega prava, s katerimi se prenašajo členi 34, 35 in 39 Direktive 2013/36/EU, pri tem pa se upoštevajo tudi vsi veljavni vodniki ECB in podobni akti, ki jih lahko izda ECB.

            Člen 7
            Prehodna določba
            Ta sklep se ne uporablja v primerih, ko je pristojni nacionalni organ osnutek predloga odločitve o kvalificiranih deležih ali odvzemu dovoljenja ali uradno obvestilo o nameri pomembnega nadzorovanega subjekta, da ustanovi podružnico ali da je odgovoren za obveznosti, ki jih je prevzela njegova podrejena finančna institucija, predložil ECB pred začetkom veljavnosti tega sklepa.

            Člen 8
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 23. julija 2019

                  Predsednik ECB

               Mario DRAGHI

            (1)  UL L 287, 29.10.2013, str. 63.

            (2)  UL L 141, 1.6.2017, str. 14.

            (3)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).

            (4)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).

            (5)  Sodba Sodišča z dne 23. septembra 1986, AKZO Chemie proti Komisiji, 5/85, ECLI:EU:C:1986:328, točka 37, in sodba Sodišča z dne 26. maja 2005, Carmine Salvatore Tralli proti ECB, C-301/02 P, ECLI:EU:C:2005:306, točka 59.

            (6)  Sklep ECB/2004/2 z dne 19. februarja 2004 o sprejetju Poslovnika Evropske centralne banke (UL L 80, 18.3.2004, str. 33).

            (7)  Sklep ECB/2014/16 z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (UL L 175, 14.6.2014, str. 47).

            (8)  Uredba (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L 176, 27.6.2013, str. 1).

            (9)  Direktiva 2013/34/EU Evropskega parlamenta in Sveta z dne 26. junija 2013 o letnih računovodskih izkazih, konsolidiranih računovodskih izkazih in povezanih poročilih nekaterih vrst podjetij, spremembi Direktive 2006/43/ES Evropskega parlamenta in Sveta ter razveljavitvi direktiv Sveta 78/660/EGS in 83/349/EGS (UL L 182, 29.6.2013, str. 19).

            (10)  Evropski bančni organ, Evropski organ za zavarovanja in poklicne pokojnine ter Evropski organ za vrednostne papirje in trge. Skupne smernice o skrbni oceni pri pridobitvah in povečanjih kvalificiranih deležev v finančnem sektorju, JC/GL/2016/01.


title: Sklep Evropske centralne banke (EU) 2019/1377 z dne 31. julija 2019 o imenovanju vodij delovnih enot za sprejetje delegiranih sklepov o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/26)

text:
                  28.8.2019

                  SL

                  Uradni list Evropske unije

                  L 224/6

         SKLEP EVROPSKE CENTRALNE BANKE (EU) 2019/1377
         z dne 31. julija 2019
         o imenovanju vodij delovnih enot za sprejetje delegiranih sklepov o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/26)
         IZVRŠILNI ODBOR EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
         ob upoštevanju Sklepa Evropske centralne banke (EU) 2017/933 z dne 16. novembra 2016 o splošnem okviru za prenos pooblastil za odločanje o pravnih instrumentih v zvezi z nadzorniškimi nalogami (ECB/2016/40) (1) ter zlasti členov 4 in 5 Sklepa,
         ob upoštevanju Sklepa Evropske centralne banke (EU) 2019/1376 z dne 23. julija 2019 o prenosu pooblastila za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam (ECB/2019/23) (2) ter zlasti člena 3 Sklepa,
         ob upoštevanju Sklepa ECB/2004/2 z dne 19. februarja 2004 o sprejetju Poslovnika Evropske centralne banke (3) in zlasti člena 10 Sklepa,
         ob upoštevanju naslednjega:

                     (1)

                     Za obravnavo velikega števila odločitev, ki jih mora Evropska centralna banka (ECB) sprejeti pri opravljanju nadzorniških nalog, je bil vzpostavljen postopek za sprejetje nekaterih delegiranih sklepov.

                     (2)

                     Sklep o prenosu pooblastil začne učinkovati, ko Izvršilni odbor sprejme sklep o imenovanju vodje ali več vodij delovnih enot za sprejemanje odločitev na podlagi sklepa o prenosu pooblastil.

                     (3)

                     Izvršilni odbor mora pri imenovanju vodij delovnih enot upoštevati pomembnost sklepa o prenosu pooblastil in število naslovnikov, ki jim je treba poslati delegirane sklepe.

                     (4)

                     O tem, na katere vodje delovnih enot bi bilo treba prenesti pooblastilo za sprejetje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam, je bilo opravljeno posvetovanje s predsednikom Nadzornega odbora –

               SPREJEL NASLEDNJI SKLEP:

            Člen 1
            Opredelitev pojmov
            V tem sklepu se uporabljajo opredelitve pojmov iz člena 1 Sklepa (EU) 2019/1376 (ECB/2019/23).

            Člen 2
            Delegirani sklepi o kvalificiranih deležih

               1.   Delegirane sklepe na podlagi členov 3 in 4 Sklepa (EU) 2019/1376 (ECB/2019/23), ki se nanašajo na pomembne nadzorovane subjekte, kakor so opredeljeni v točki 16 člena 2 Uredbe (EU) št. 468/2014 Evropske centralne banke (ECB/2014/17) (4), sprejmeta generalni direktor ali namestnik generalnega direktorja generalnega direktorata Sekretariat Nadzornega odbora ali v primeru njune odsotnosti vodja oddelka Dovoljenja in eden od naslednjih vodij delovnih enot:

                           (a)

                           generalni direktor ali namestnik generalnega direktorja generalnega direktorata Mikrobonitetni nadzor I, če nadzor zadevnega nadzorovanega subjekta ali skupine opravlja generalni direktorat Mikrobonitetni nadzor I;

                           (b)

                           generalni direktor ali namestnik generalnega direktorja generalnega direktorata Mikrobonitetni nadzor II, če nadzor zadevnega nadzorovanega subjekta ali skupine opravlja generalni direktorat Mikrobonitetni nadzor II.

                     Če se delegirani sklep na podlagi členov 3 in 4 Sklepa (EU) 2019/1376 (ECB/2019/23) nanaša na več kot en pomemben nadzorovani subjekt, je zadevni nadzorovani subjekt tisti nadzorovani subjekt ali skupina, v kateri se pridobiva kvalificirani delež.

               2.   Delegirane sklepe na podlagi členov 3 in 4 Sklepa (EU) 2019/1376 (ECB/2019/23), ki se ne nanašajo na pomembne nadzorovane subjekte, sprejme generalni direktor ali namestnik generalnega direktorja generalnega direktorata Mikrobonitetni nadzor III.

            Člen 3
            Delegirani sklepi o odvzemu dovoljenja

               1.   Delegirane sklepe na podlagi členov 3 in 5 Sklepa (EU) 2019/1376 (ECB/2019/23), ki se nanašajo na pomembne nadzorovane subjekte, kakor so opredeljeni v točki 16 člena 2 Uredbe (EU) št. 468/2014 (ECB/2014/17), sprejmeta generalni direktor ali namestnik generalnega direktorja generalnega direktorata Sekretariat Nadzornega odbora ali v primeru njune odsotnosti vodja oddelka Dovoljenja in eden od naslednjih vodij delovnih enot:

                           (a)

                           generalni direktor ali namestnik generalnega direktorja generalnega direktorata Mikrobonitetni nadzor I, če nadzor zadevnega nadzorovanega subjekta ali skupine opravlja generalni direktorat Mikrobonitetni nadzor I;

                           (b)

                           generalni direktor ali namestnik generalnega direktorja generalnega direktorata Mikrobonitetni nadzor II, če nadzor zadevnega nadzorovanega subjekta ali skupine opravlja generalni direktorat Mikrobonitetni nadzor II.

               2.   Delegirane sklepe na podlagi členov 3 in 5 Sklepa (EU) 2019/1376 (ECB/2019/23), ki se nanašajo na manj pomembne nadzorovane subjekte, kakor so opredeljeni v točki 7 člena 2 Uredbe (EU) št. 468/2014 (ECB/2014/17), sprejme generalni direktor ali namestnik generalnega direktorja generalnega direktorata Mikrobonitetni nadzor III.

            Člen 4
            Delegirani sklepi o čezmejnem opravljanju storitev
            Delegirane sklepe na podlagi členov 3 in 6 Sklepa (EU) 2019/1376 (ECB/2019/23) sprejme eden od naslednjih vodij delovnih enot:

                        (a)

                        generalni direktor ali namestnik generalnega direktorja generalnega direktorata Mikrobonitetni nadzor I, če nadzor zadevnega nadzorovanega subjekta ali skupine opravlja generalni direktorat Mikrobonitetni nadzor I;

                        (b)

                        generalni direktor ali namestnik generalnega direktorja generalnega direktorata Mikrobonitetni nadzor II, če nadzor zadevnega nadzorovanega subjekta ali skupine opravlja generalni direktorat Mikrobonitetni nadzor II.

            Člen 5
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 31. julija 2019

                  Predsednik ECB

               Mario DRAGHI

            (1)  UL L 141, 1.6.2017, str. 14.

            (2)  Glej stran 1 tega Uradnega lista.

            (3)  UL L 80, 18.3.2004, str. 33.

            (4)  Uredba (EU) št. 468/2014 Evropske centralne banke z dne 16. aprila 2014 o vzpostavitvi okvira za sodelovanje znotraj enotnega mehanizma nadzora med Evropsko centralno banko in pristojnimi nacionalnimi organi ter z imenovanimi nacionalnimi organi (okvirna uredba o EMN) (ECB/2014/17) (UL L 141, 14.5.2014, str. 1).


title: Sklep Evropske centralne banke (EU) 2019/1378 z dne 9. avgusta 2019 o spremembi Sklepa ECB/2014/16 o ustanovitvi Upravnega odbora za pregled in določitvi njegovih pravil za delovanje (ECB/2019/27)

text:
                  28.8.2019

                  SL

                  Uradni list Evropske unije

                  L 224/9

         SKLEP EVROPSKE CENTRALNE BANKE (EU) 2019/1378
         z dne 9. avgusta 2019
         o spremembi Sklepa ECB/2014/16 o ustanovitvi Upravnega odbora za pregled in določitvi njegovih pravil za delovanje (ECB/2019/27)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 24 Uredbe,
         ob upoštevanju naslednjega:

                     (1)

                     Glede na izkušnje, pridobljene od ustanovitve Upravnega odbora za pregled, je treba pojasniti nekatere vidike njegovih pravil za delovanje, ki so določena v Sklepu ECB/2014/16 (2), in ta pravila za delovanje prilagoditi, kjer je to potrebno, zlasti v zvezi z vlogo nadomestnih članov.

                     (2)

                     Evropska centralna banka (ECB) je pripravila metodologijo za razdelitev stroškov, ki nastanejo vložnikom in ECB v okviru notranjega upravnega pregleda odločitev ECB na podlagi Uredbe (EU) št. 1024/2013, ki ga opravi Upravni odbor za pregled. To metodologijo bi bilo treba vključiti v pravila za delovanje.

                     (3)

                     Zato je treba Sklep ECB/2014/16 ustrezno spremeniti –

               SPREJEL NASLEDNJI SKLEP:

            Člen 1
            Spremembe
            Sklep ECB/2014/16 se spremeni:

                        (1)

                        člen 3 se spremeni:

                                    (a)

                                    odstavek 1 se nadomesti z naslednjim:

                                       „1.   Upravni odbor sestavlja pet članov, ki jih pod pogoji iz odstavkov 3 in 4 nadomestita dva nadomestna člana.“;

                                    (b)

                                    odstavek 3 se nadomesti z naslednjim:

                                       „3.   Nadomestni član začasno nadomesti člana Upravnega odbora v primeru začasne nezmožnosti za delo. V zvezi z določeno zahtevo za pregled nadomestni član začasno nadomesti člana Upravnega odbora v naslednjih primerih:

                                                   (a)

                                                   v vsaki situaciji, ki bi lahko zbudila pomisleke glede nasprotja interesov, kakor so opredeljeni v členu 11.1 Kodeksa ravnanja za visoke uradnike Evropske centralne banke (*1);

                                                   (b)

                                                   član je odsoten iz utemeljenih razlogov.

                                       (*1)  UL C 89, 8.3.2019, str. 2.“;"

                                    (c)

                                    dodata se naslednja odstavka 4 in 5:

                                       „4.   Nadomestni član trajno nadomesti člana Upravnega odbora v primeru trajne nezmožnosti za delo, smrti, odstopa ali razrešitve. V tem primeru preneha biti začasni član in ga Svet ECB določi za člana Upravnega odbora. Na njegov prejšnji položaj se v skladu s postopkom iz člena 4 imenuje nov nadomestni član.

                                       5.   Nadomestni člani ves čas sodelujejo v postopkih pregleda, bodisi v okviru začasnega nadomeščanja članov Upravnega odbora bodisi kot opazovalci.“;

                        (2)

                        v členu 4 se odstavek 3 nadomesti z naslednjim:

                           „3.   Mandat članov Upravnega odbora in nadomestnih članov traja pet let z možnostjo enkratnega ponovnega imenovanja. Če nadomestni član trajno nadomesti člana Upravnega odbora pod pogoji iz člena 3(4), se taka nadomestitev ne šteje za novo imenovanje ali ponovno imenovanje in se šteje, da se je njegov mandat začel na dan, ko je bil imenovan za nadomestnega člana.“;

                        (3)

                        v členu 7 se odstavek 5 nadomesti z naslednjim:

                           „5.   V vlogi za pregled se jasno navedejo popolni kontaktni podatki vložnika, tako da lahko sekretar pošilja sporočila vložniku oziroma njegovemu zastopniku. Sekretar brez odlašanja pošlje vložniku potrdilo o prejemu, v katerem navede, ali je vloga za pregled popolna.“;

                        (4)

                        v členu 16 se odstavek 1 nadomesti z naslednjim:

                           „1.   Upravni odbor sprejme mnenje o pregledu v roku, ki ustreza nujnosti zadeve, najpozneje pa dva meseca od datuma prejema popolne vloge za pregled, ki vsebuje vso dokumentacijo, ki jo je treba predložiti v skladu s členom 7(4), in katere prejem je bil potrjen v skladu s členom 7(5).“;

                        (5)

                        v členu 17 se odstavek 2 nadomesti z naslednjim:

                           „2.   Novi osnutek odločitve, ki ga pripravi Nadzorni odbor in ki nadomešča prvotno odločitev z odločitvijo enake vsebine ali razveljavlja ali spreminja prvotno odločitev, se predloži Svetu ECB v 30 delovnih dneh po prejemu mnenja Upravnega odbora.“;

                        (6)

                        člen 21 se spremeni:

                                    (a)

                                    odstavka 3 in 4 se črtata;

                                    (b)

                                    odstavek 5 se nadomesti z naslednjim:

                                       „5.   Svet ECB odloči o razdelitvi stroškov v skladu s postopkom iz člena 13g.2 Poslovnika Evropske centralne banke na podlagi metodologije za razdelitev stroškov iz Priloge k temu sklepu.“;

                        (7)

                        besedilo iz Priloge k temu sklepu se doda kot Priloga k Sklepu ECB/2014/16.

            Člen 2
            Končna določba
            Ta sklep začne veljati dvajseti dan po objavi v Uradnem listu Evropske unije.

            V Frankfurtu na Majni, 9. avgusta 2019

                  Predsednik ECB

               Mario DRAGHI

            (1)  UL L 287, 29.10.2013, str. 63.

            (2)  Sklep ECB/2014/16 z dne 14. aprila 2014 o ustanovitvi Upravnega odbora za pregled in določitvi njegovih pravil za delovanje (UL L 175, 14.6.2014, str. 47).

            PRILOGA

                     „PRILOGA

                        Metodologija za razdelitev stroškov pregleda, ki nastanejo vložniku in Evropski centralni banki v okviru pregleda, ki ga opravi Upravni odbor

                     Kadar Svet ECB zaradi vloge za pregled razveljavi prvotno odločitev ali spremeni njen izrek, ECB povrne stroške, ki so v okviru pregleda nastali vložniku, razen morebitnih nesorazmernih stroškov, ki so vložniku nastali pri predlaganju pisnih ali ustnih dokazov ali v zvezi s pravnim zastopanjem in ki jih nosi vložnik. V vsakem primeru ECB za posamezen pregled, ki ga opravi Upravni odbor, povrne stroške vložnika največ v višini 50 000 EUR.
                     Kadar Svet ECB zaradi vloge za pregled prvotno odločitev nadomesti z odločitvijo enake vsebine ali spremeni samo obrazložitev prvotne odločitve (*1), vložnik prispeva k stroškom, ki so v okviru pregleda nastali ECB. Fizične osebe morajo plačati pavšalni znesek 500 EUR. Pravne osebe morajo plačati pavšalni znesek 5 000 EUR. Plačilo tega pavšalnega zneska ne posega v uporabo člena 13 tega sklepa.
                     Kadar vložnik vlogo za pregled umakne v skladu s členom 7(6), vložnik in ECB nosita vsak svoje morebitne stroške.

               (*1)  ‚Obrazložitev‘ se nanaša na kateri koli del odločitve, ki vsebuje podlago in razloge za odločitev ECB, ne glede na poimenovanje tega dela v sami odločitvi.‘


Odločba Komisije z dne 20/08/2019 o razglasitvi združljivosti koncentracije s skupnim trgom (Zadeva št. COMP/M.9330 - DENSO CORPORATION / Hirose Plant) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/08/2019 o razglasitvi združljivosti koncentracije s skupnim trgom (Zadeva št. COMP/M.9468 - Centerbridge Partners, L.P. / Solidus Solutions) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/08/2019 o razglasitvi združljivosti koncentracije s skupnim trgom (Zadeva št. COMP/M.9427 - F-Brasile S.r.l. (The Carlyle Group) / Forgital Italy S.p.A.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/08/2019 o razglasitvi združljivosti koncentracije s skupnim trgom (Zadeva št. COMP/M.9437 - Adolf Würth GmbH & Co. KG / Grupo Electro Stocks, S.L.U.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/09/2019 o razglasitvi združljivosti koncentracije s skupnim trgom (Zadeva št. COMP/M.9476 - Toyota Tsusho Corporation / Maruti Suzuki India Limited / Toyota Tsusho India Private Limited / Suzuki Motor Corporation) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/09/2019 o razglasitvi združljivosti koncentracije s skupnim trgom (Zadeva št. COMP/M.9494 - Equistone Partners Europe Limited / Heras) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Evropskega parlamenta (EU, Euratom) 2019/1415 z dne 26. marca 2019 o razrešnici glede izvrševanja proračuna Izvajalske agencije za potrošnike, zdravje, kmetijstvo in hrano za proračunsko leto 2017

text:
               27.9.2019

               SL

               Uradni list Evropske unije

               L 249/89

      SKLEP EVROPSKEGA PARLAMENTA (EU, Euratom) 2019/1415
      z dne 26. marca 2019
      o razrešnici glede izvrševanja proračuna Izvajalske agencije za potrošnike, zdravje, kmetijstvo in hrano za proračunsko leto 2017
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0318/2018) (2),

                  —

                  ob upoštevanju končnega zaključnega računa Izvajalske agencije za potrošnike, zdravje, kmetijstvo in hrano za proračunsko leto 2017 (3),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2016 (COM(2018) 545) in delovnega dokumenta služb Komisije, priloženega temu poročilu,

                  —

                  ob upoštevanju letnega poročila Komisije organu, odgovornemu za razrešnico, o notranjih revizijah, opravljenih leta 2017 (COM(2018) 661), in delovnega dokumenta služb Komisije, ki mu je priložen (SWD(2018) 429),

                  —

                  ob upoštevanju poročila Računskega sodišča o zaključnem računu Izvajalske agencije za potrošnike, zdravje, kmetijstvo in hrano za proračunsko leto 2017 z odgovorom agencije (4),

                  —

                  ob upoštevanju izjave o zanesljivosti (5) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice izvajalskim agencijam glede izvrševanja proračuna za proračunsko leto 2017 (05826/2019 – C8-0054/2019),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6) in zlasti členov 62, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (7) in zlasti členov 69, 260, 261 in 262,

                  —

                  ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), in zlasti člena 14(3),

                  —

                  ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), in zlasti člena 66(1) in 66(2),

                  —

                  ob upoštevanju Izvedbenega sklepa Komisije 2013/770/EU z dne 17. decembra 2013 o ustanovitvi Izvajalske agencije za potrošnike, zdravje in živila ter razveljavitvi Sklepa 2004/858/ES (10),

                  —

                  ob upoštevanju Izvedbenega sklepa Komisije 2014/927/EU z dne 17. decembra 2014 o spremembi Izvedbenega sklepa 2013/770/EU, da se Izvajalska agencija za potrošnike, zdravje in hrano preoblikuje v Izvajalsko agencijo za potrošnike, zdravje, kmetijstvo in hrano (11),

                  —

                  ob upoštevanju člena 93 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0110/2019),

                  A.

                  ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

         1.

            podeli razrešnico direktorici Izvajalske agencije za potrošnike, zdravje, kmetijstvo in hrano glede izvrševanja proračuna agencije za proračunsko leto 2017;

         2.

            navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije, ter v svoji resoluciji z dne 26. marca 2019 o posebnih poročilih Evropskega računskega sodišča v okviru razrešnice Komisiji za proračunsko leto 2017 (12);

         3.

            naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija, in resolucijo, ki je del sklepov, posreduje direktorici Izvajalske agencije za potrošnike, zdravje, kmetijstvo in hrano, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017, str. 1.

         (2)  UL C 348, 28.9.2018, str. 1.

         (3)  UL C 413, 14.11.2018, str. 2

         (4)  UL C 434, 30.11.2018, str. 16.

         (5)  UL C 434, 30.11.2018, str. 229.

         (6)  UL L 298, 26.10.2012, str. 1.

         (7)  UL L 193, 30.7.2018, str. 1.

         (8)  UL L 11, 16.1.2003, str. 1.

         (9)  UL L 297, 22.9.2004, str. 6.

         (10)  UL L 341, 18.12.2013, str. 69.

         (11)  UL L 363, 18.12.2014, str. 183.

         (12)  Sprejeta besedila, P8_TA(2019)0243 (glej stran 59 tega Uradnega lista).


title: Sklep Evropskega parlamenta (EU, Euratom) 2019/1416 z dne 26. marca 2019 o razrešnici glede izvrševanja proračuna Izvajalske agencije Evropskega raziskovalnega sveta za proračunsko leto 2017

text:
               27.9.2019

               SL

               Uradni list Evropske unije

               L 249/91

      SKLEP EVROPSKEGA PARLAMENTA (EU, Euratom) 2019/1416
      z dne 26. marca 2019
      o razrešnici glede izvrševanja proračuna Izvajalske agencije Evropskega raziskovalnega sveta za proračunsko leto 2017
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2017 (1),

                  —

                  ob upoštevanju konsolidiranega zaključnega računa Evropske unije za proračunsko leto 2017 (COM(2018) 521 – C8-0318/2018) (2),

                  —

                  ob upoštevanju končnega zaključnega računa Izvajalske agencije Evropskega raziskovalnega sveta za proračunsko leto 2017 (3),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2016 (COM(2018) 545) in delovnega dokumenta služb Komisije, priloženega temu poročilu,

                  —

                  ob upoštevanju letnega poročila Komisije organu, odgovornemu za razrešnico, o notranjih revizijah, opravljenih leta 2017 (COM(2018) 661), in delovnega dokumenta služb Komisije, ki mu je priložen (SWD(2018) 429),

                  —

                  ob upoštevanju poročila Računskega sodišča o zaključnem računu Izvajalske agencije Evropskega raziskovalnega sveta za proračunsko leto 2017 z odgovorom agencije (4),

                  —

                  ob upoštevanju izjave o zanesljivosti (5) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2017 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 12. februarja 2019 o podelitvi razrešnice izvajalskim agencijam glede izvrševanja proračuna za proračunsko leto 2017 (05826/2019 – C8-0054/2019),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6) in zlasti členov 62, 164, 165 in 166,

                  —

                  ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (7) in zlasti členov 69, 260, 261 in 262,

                  —

                  ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), in zlasti člena 14(3),

                  —

                  ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), in zlasti člena 66(1) in 66(2),

                  —

                  ob upoštevanju Izvedbenega sklepa Komisije 2013/779/EU z dne 17. decembra 2013 o ustanovitvi Izvajalske agencije Evropskega raziskovalnega sveta ter razveljavitvi Sklepa 2008/37/ES (10),

                  —

                  ob upoštevanju člena 93 in Priloge IV Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0110/2019),

                  A.

                  ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

         1.

            podeli razrešnico direktorju Izvajalske agencije Evropskega raziskovalnega sveta glede izvrševanja proračuna agencije za proračunsko leto 2017;

         2.

            navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija in izvajalske agencije, ter v svoji resoluciji z dne 26. marca 2019 o posebnih poročilih Evropskega računskega sodišča v okviru razrešnice Komisiji za proračunsko leto 2017 (11);

         3.

            naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2017, oddelek III – Komisija, in resolucijo, ki je del sklepov, posreduje direktorju Izvajalske agencije Evropskega raziskovalnega sveta, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Antonio TAJANI

               Generalni sekretar

            Klaus WELLE

         (1)  UL L 51, 28.2.2017, str. 1.

         (2)  UL C 348, 28.9.2018, str. 1.

         (3)  UL C 413, 14.11.2018, str. 9.

         (4)  UL C 434, 30.11.2018, str. 16.

         (5)  UL C 434, 30.11.2018, str. 217.

         (6)  UL L 298, 26.10.2012, str. 1.

         (7)  UL L 193, 30.7.2018, str. 1.

         (8)  UL L 11, 16.1.2003, str. 1.

         (9)  UL L 297, 22.9.2004, str. 6.

         (10)  UL L 346, 20.12.2013, str. 58.

         (11)  Sprejeta besedila, P8_TA(2019)0243 (glej stran 59 tega Uradnega lista).


Odločba Komisije z dne 02/10/2019 o razglasitvi združljivosti koncentracije s skupnim trgom (Zadeva št. COMP/M.9522 - Brookfield Asset Management / ENGIE / TAG PIPELINES SUR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 01/10/2019 o razglasitvi združljivosti koncentracije s skupnim trgom (Zadeva št. COMP/M.9558 - Triton Fund V / All4Labels Group) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 02/10/2019 o razglasitvi združljivosti koncentracije s skupnim trgom (Zadeva št. COMP/M.9533 - KKR & Co. Inc. / ARTÀ CAPITAL S.G.E.I.C. S.A. / Grupo Alvic FR Mobiliario, S.L) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/09/2019 o razglasitvi združljivosti koncentracije s skupnim trgom (Zadeva št. COMP/M.9515 - TPG Asia GenPar VII Advisors, Inc. / Genting Hong Kong Limited / Dream Cruises Holding Limited) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2019/1918 z dne 8. novembra 2019 o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019

text:
                  18.11.2019

                  SL

                  Uradni list Evropske unije

                  LI 297/1

         SKLEP SVETA (EU) 2019/1918
         z dne 8. novembra 2019
         o podpisu v imenu Evropske unije in začasni uporabi Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43(2) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum med Evropsko skupnostjo in Islamsko republiko Mavretanijo o partnerstvu v ribiškem sektorju (1) (v nadaljnjem besedilu: Sporazum), odobren z Uredbo Sveta (ES) št. 1801/2006 (2), je začel veljati 8. avgusta 2008.

                     (2)

                     Protokol k Sporazumu, ki določa ribolovne možnosti in finančni prispevek in je začel veljati na isti datum za obdobje dveh let, je bil večkrat nadomeščen.

                     (3)

                     Protokol k Sporazumu, ki je trenutno v veljavi (3), bo prenehal veljati 15. novembra 2019.

                     (4)

                     Svet je Komisijo 8. julija 2019 pooblastil za začetek pogajanj z Islamsko republiko Mavretanijo za sklenitev novega sporazuma o partnerstvu o trajnostnem ribištvu in protokola o izvajanju navedenega sporazuma.

                     (5)

                     Komisija je v pričakovanju dokončanja teh pogajanj v imenu Unije s pogajanji dosegla sporazum v obliki izmenjave pisem glede največ enoletnega podaljšanja Protokola o določitvi ribolovnih možnosti in finančnega prispevka iz Sporazuma (v nadaljnjem besedilu: Sporazum v obliki izmenjave pisem). Na podlagi teh pogajanj je bil 4. septembra 2019 parafiran Sporazum v obliki izmenjave pisem.

                     (6)

                     Cilj Sporazuma v obliki izmenjave pisem je Uniji in Islamski republiki Mavretaniji omogočiti nadaljnje sodelovanje pri spodbujanju trajnostne ribiške politike in odgovornega izkoriščanja ribolovnih virov v mavretanskih vodah ter plovilom Unije omogočiti izvajanje ribolovnih dejavnosti v teh vodah.

                     (7)

                     Da se zagotovi nadaljevanje ribolovnih dejavnosti plovil Unije v mavretanskih vodah, bi bilo treba Sporazum v obliki izmenjave pisem začasno uporabljati od 16. novembra 2019 ali katerega koli poznejšega datuma po podpisu v skladu točko 6 Sporazuma v obliki izmenjave pisem.

                     (8)

                     Sporazum v obliki izmenjave pisem bi bilo treba podpisati in začasno uporabljati do zaključka postopkov, potrebnih za začetek njegove veljavnosti –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma v obliki izmenjave pisem med Evropsko unijo in Islamsko republiko Mavretanijo o podaljšanju protokola o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju, ki preneha veljati 15. novembra 2019, se odobri v imenu Unije, s pridržkom sklenitve navedenega Sporazuma.
            Besedilo Sporazuma v obliki izmenjave pisem je priloženo k temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem v imenu Unije.

            Člen 3
            Sporazum v obliki izmenjave pisem se uporablja začasno od 16. novembra 2019 ali katerega koli drugega poznejšega datuma po podpisu (4) do zaključka postopkov, potrebnih za začetek njegove veljavnosti.

            Člen 4
            Ta sklep začne veljati na dan sprejetja.

            V Bruslju, 8. novembra 2019

                  Za Svet

                  Predsednica

               L. ANDERSSON

            (1)  UL L 343, 8.12.2006, str. 4.

            (2)  Uredba Sveta (ES) št. 1801/2006 z dne 30. novembra 2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju (UL L 343, 8.12.2006, str. 1).

            (3)  Protokol o določitvi ribolovnih možnosti in finančnega prispevka iz Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju za obdobje štirih let (UL L 315, 1.12.2015, str. 3).

            (4)  Generalni sekretariat Sveta bo v Uradnem listu Evropske unije objavil datum od katerega se Sporazum v obliki izmenjave pisem začasno uporablja.


title: Sklep (EU) 2019/1938 Evropskega parlamenta in Sveta z dne 18. septembra 2019 o uporabi sredstev Evropskega sklada za prilagoditev globalizaciji (EGF/2019/000 TA 2019 – tehnična pomoč na pobudo Komisije)

text:
                  26.11.2019

                  SL

                  Uradni list Evropske unije

                  L 305/57

         SKLEP (EU) 2019/1938 EVROPSKEGA PARLAMENTA IN SVETA
         z dne 18. septembra 2019
         o uporabi sredstev Evropskega sklada za prilagoditev globalizaciji (EGF/2019/000 TA 2019 – tehnična pomoč na pobudo Komisije)
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 11(2) Uredbe,
         ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 13 Sporazuma,
         ob upoštevanju predloga Evropske komisije,
         ob upoštevanju naslednjega:

                     (1)

                     Namen Evropskega sklada za prilagoditev globalizaciji (ESPG) je zagotavljati podporo delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali zaradi nove svetovne finančne in gospodarske krize, in samozaposlenim osebam, ki so iz istih razlogov opustile svoje dejavnosti, ter pomagati pri njihovi ponovni vključitvi na trg dela.

                     (2)

                     Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

                     (3)

                     Uredba (EU) št. 1309/2013 določa, da se lahko vsako leto na pobudo Komisije za tehnično pomoč uporabi največ 0,5 % najvišjega letnega zneska ESPG.

                     (4)

                     Sredstva ESPG bi bilo treba uporabiti, da se zagotovi znesek v višini 610 000 EUR za tehnično pomoč na pobudo Komisije–

               SPREJELA NASLEDNJI SKLEP:

            Člen 1
            V okviru splošnega proračuna Evropske unije za proračunsko leto 2019 se iz Evropskega sklada za prilagoditev globalizaciji uporabi vsota 610 000 EUR v odobritvah za prevzem obveznosti in odobritvah plačil.

            Člen 2
            Ta sklep začne veljati tretji dan po objavi v Uradnem listu Evropske unije.

            V Strasbourgu, 18. septembra 2019

                  Za Evropski parlament

                  Predsednik

               D. M. SASSOLI

                  Za Svet

                  Predsednica

               T. TUPPURAINEN

            (1)  UL L 347, 20.12.2013, str. 855.

            (2)  UL C 373, 20.12.2013, str. 1.

            (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).